सतीश कौशिक के निधन पर शोक की लहर, अमित शाह से लेकर सलमान खान तक ने दी श्रद्धांजलि
Satish Kaushik Death Reaction Follow Vateran Actor And Director Satish Kaushik Passes Away Latest News, Videos and Updates On Dainik Bhaska मशहूर एक्टर और डायरेक्टर सतीश कौशिक का गुरुवार सुबह हार्टअटैक से निधन हो गया। 66 साल की उम्र में उन्होंने आखिरी सांस ली। कौशिक के निधन की जानकारी दिग्गज एक्टर अनुपम खेर
एक्टर और डायरेक्टर सतीश कौशिक का बुधवार रात निधन हो गया। 66 साल की उम्र में उन्होंने आखिरी सांस ली। कौशिक के निधन की जानकारी दिग्गज एक्टर अनुपम खेर ने सुबह अपने ट्वीटर हैंडल पर दी थी। दिग्गज एक्टर के निधन की खबर से देश भर में शोक की लहर है। फिल्म इंडस्ट्री से देश की हस्तियों तक, कई लोगों ने सोशल मीडिया पर सतीश को श्रद्धांजलि दी है।
जानता हूं मृत्यु ही इस दुनिया का अंतिम सच है- अनुपम खेर 
जानता हूं, मृत्यु ही इस दुनिया का अंतिम सच है। पर ये बात मैं जीते जी कभी अपने जिगरी दोस्त सतीश के बारे में लिखूंगा, ये मैंने सपने में भी नहीं सोचा था। 45 साल की दोस्ती पर ऐसे अचानक पूर्णविराम। तुम्हारे बिना जिंदगी पहले जैसी नहीं रहेगी। ओम शांति।’
पीएम मोदी ने कहा - क्रिएटिव जीनियस का जाना दुखद
प्रधानमंत्री नरेंद्र मोदी ने सतीश कौशिक को श्रद्धांजलि देते हुए ट्वीट किया है। उन्होंने लिखा- सतीश कौशिक जी का निधन दुखद है। वे एक क्रिएटिव जीनियस थे, उन्होंने अपनी एक्टिंग और डायरेक्शन दोनों से लोगों का दिल जीता है। उनका काम हमारा मनोरंजन करता रहेगा। उनके परिवार और चाहने वालों के लिए संवेदनाएं।
सिनेमा में सतीश कौशिक जी का योगदान हमेशा याद किया जाएगा- अमित शाह( केंद्रीय गृहमंत्री)
अभिनेता, निर्देशक और लेखक सतीश कौशिक जी के आकस्मिक निधन से गहरा दुख हुआ। भारतीय सिनेमा, कलात्मक कृतियों और प्रदर्शनों में उनके योगदान को हमेशा याद किया जाएगा। उनके शोक संतप्त परिवार के प्रति मेरी गहरी संवेदना। शांति शांति
मैंने हमेशा उनसे प्यार किया है- सलमान खान
'मैंने हमेशा उन्हें प्यार और सम्मान दिया है। उन्हें हमेशा याद किया जाएगा। उनकी आत्मा को शांति मिले और परिवार और प्रियजनों को शक्ति मिले। रेस्ट इन पीस सतीश जी।'
मैं आपको हमेशा याद करूंगी-माधुरी दीक्षित
आपके हास्य, कला और प्रतिभा ने लाखों लोगों पर प्रभाव छोड़ा है। लेकिन यह आपका दिल और दयालुता है जिसे मैं सबसे ज्यादा याद करूंगी।
सतीश जी मेरे चीयरलीडर थे- कंगना 
'इस दुखद समाचार के साथ सुबह हुई। सतीश जी मेरे सबसे बड़े चीयरलीडर थे, वे बेहद सफल एक्टर और डायरेक्टर थे। निजी तौर पर भी वे बेहद दयालु और ईमानदार इंसान थे। इमरजेंसी में उनकी डायरेक्टर बनकर मुझे बहुत अच्छा लगा। उनकी बहुत याद आएगी। ऊँ शांति।'
बता दें कि सतीश कौशिक की आखिरी फिल्म इमरजेंसी है, जिसमें उन्होंने वो इंडियन नेशनल कांग्रेस और भारत के प्रथम दलित उप-प्रधानमंत्री जग जीवन राम का किरदार निभाया है। ये फिल्म 20 अक्टूबर को रिलीज होगी।
जिंदगी में हम जब भई मिले वो मेरे चेहरे पर मुस्कान ले आए- अजय देवगन
सतीश जी के निधन की दुखद खबर से नींद खुली। मैंने ऑन और ऑफ स्क्रीन उनके साथ हंसी-मजाक किया है। उनकी उपस्थिति ने एक फ्रेम भर दिया। जिंदगी में भी हम जब भी मिले वो मेरे चेहरे पर मुस्कान ले आए। उनके परिवार के प्रति संवेदनाएं। रेस्ट इन पीस।'
आपकी जाने की बारी नहीं थी- जावेद अख्तर 
'गर्मजोशी, प्यार और हास्य से भरपूर सतीश लगभग चालीस साल से मेरे लिए भाई की तरह थे। वो मुझसे बारह साल छोटा थे। सतीश जी, आपकी बारी नहीं थी।'
प्रभु श्री राम दिवंगत आत्मा को अपने चरणों में स्थान दें- योगी आदित्यनाथ 
'प्रख्यात अभिनेता एवं फिल्म निर्देशक श्री सतीश कौशिक जी का निधन अत्यंत दुःखद तथा फिल्म जगत की अपूरणीय क्षति है। प्रभु श्री राम दिवंगत आत्मा को अपने श्री चरणों में स्थान तथा शोकाकुल परिजनों व उनके प्रशंसकों को यह असीम दुःख सहने की शक्ति दें।'
आप हमें बहुत जल्दी छोड़ गए- नवाजुद्दीन सिद्दीकी
'बेहतरीन कॉमिक टाइमिंग के साथ एक अद्भुत अभिनेता, एक अद्भुत निर्देशक, राष्ट्रीय नाट्य विद्यालय के एक सम्मानित पूर्व छात्र। हमें बहुत जल्दी छोड़ गए सतीश कौशिक जी परिवार को ढेर सारा प्यार और शक्ति आत्मा को शांति मिले।
सतीश एक अद्भुत एक इंसान थे- उर्मिला मातोंडकर 
‘एक प्रतिभाशाली अभिनेता, निर्देशक और एक अद्भुत इंसान सतीश कौशिक जी के निधन की खबर से मैं स्तब्ध और दुखी हूं। उनकी आत्मा को शांति मिलें। उनके परिवार और दोस्तों के प्रति मेरी गहरी संवेदना,ओम शांति।’
बॉलीवुड इंडस्ट्री को बड़ा नुक्सान हुआ है- अभिषेक बच्चन 
‘हमारे प्रिय सतीश कौशिक जी के निधन के बारे में सुनकर स्तब्ध हूं। वो एक कोमल, दयालु और प्यार करने वाला व्यक्ति। हमेशा खुश और मुस्कुराते रहे। हमारे उद्योग के लिए एक बड़ा नुकसान। रेस्ट इन पीस डियर सतीश अंकल। हम सब आपको याद करेंगे।’
आप बहुत याद आएंगे- सुरेश रैना 
‘आदरणीय सतीश सर के निधन की खबर से गहरा दुख हुआ है। वो बहुत ही अच्छे इंसान थे। हर बार जब भी मैं उनसे मिला तो गर्मजोशी और प्यार से भरा हुआ था। आप शांति से आराम कर सकते हैं सर। आप बहुत याद आएंगे।’
उनके परिवार और दोस्तों के प्रति संवेदना- मनोज बाजपेयी 
‘यह पढ़कर पूरी तरह से स्तब्ध हूं हम सभी और उनके परिवार के लिए कितनी बड़ी क्षति है! उनके परिवार और दोस्तों के प्रति संवेदना! आपको शांति मिले सतीश भाई।’
फिल्म वादा में उनसे बहुत कुछ सीखने को मिला- अर्जुन रामपाल 
‘सतीश कौशिक जी के असामयिक निधन की खबर से वाकई बहुत दुख हुआ। वादा में उनके निर्देशन में एक युवा अभिनेता के रूप में उनके साथ कुछ कीमती समय साझा किया और बहुत कुछ सीखा। जीवन से भरा हुआ था और दिल में गर्मजोशी थी। रेस्ट इन पीस सर। उनके परिवार के लिए संवेदना और प्रार्थना।’
सुनील शेट्टी ने दी दिवंगत एक्टर को श्रद्धांजलि
‘आज, हमने फिल्म इंडस्ट्री के बेहतरीन कलाकारों में से एक को खो दिया है। उनकी स्मृति उन सभी के लिए एक वरदान होगी जो उन्हें जानते और प्यार करते थे। परिवार के प्रति हार्दिक संवेदना।’
आप जैसा कलाकार कभी नहीं मरता- विवेक अग्निहोत्री
‘अभी कल ही की तो बात थी। क्या कहें, कैसे कहें, वो ठठकारे, वो किस्से, वो हाथ पकड़ के कहना- विवेक तू समझता नहीं है, बुजुर्गों की बात सुन’ वो 10000 स्टेप्स का ऑब्सेशन, वो कहानियां, वो फिल्में जो बननी थीं, सब गुमशुदा, सब खामोश। ओम शांति सतीश कौशिक, आप जैसा कलाकार कभी नहीं मरता।’
अन्य ट्वीट्स पर नजर डालें 
